Cowgills lov i germanske språk har ingen sammenheng med Cowgills lov i gresk, de er bare oppkalt etter samme person. Loven sier at laryngalen /h₃/, og kanskje /h₂/, i urindoeuropeisk (UIE) går over til en /k/ i urgermansk når den står rett etter en sonant, og rett foran /w/. Loven er fremdeles omdiskutert, men i større og større grad akseptert. Donald Ringe (2006) aksepterer den som riktig, Andrew Sihler (1995) tar ikke stilling.